Jacques Bertrand - Wikipedia

# Jacques Bertrand

### Èn årtike di Wikipedia.

(diviè 1867)

Jacques Bertrand (e walon Djåke Bietrand) a skepyî e 1817 ey a morou e 1884. C' esteut on sicrijheu d' tchansons do payis d' Tchålerwè, li prumî k' a-st eplaidî des scrijhaedjes e walon dins cisse coine la del Walonreye.

I dmeure conoxhou long et lådje pa ene tchanson e francès "Pays de Charleroi" k' a divnou li tchanson nåcionåle carolo. Mins il a scrît purade e walon.

Di s' mestî, il esteut patron d' ene fabrike di tcheyires.

Il est rprin dins l' grosse Antolodjeye da Piron.

Jacques Bertrand fourit raddimint rwaitî come l' ero nåcionå do Payis d' Tchålerwè. E 1924, on havta ene plake di rsovnance sol måjhon la k' il a skepyî, al rowe Guståve Nålene a Tchålerwè.

Dispu 1984, li befroe d' Tchålerwè soune totes les eures "Pays de Charleroi"; å cwårt après l' eure; c'est "Racoulotans nos" ; al dimeye eure : "sintoz come èm cour bate", eyet å cwårt po l' eure: "el cwinzinne å Mambor".

Des tchanteus come Bob Dechamps tchantént voltî les tchansons d' Jacques Bertrand.

## [candjî] Les tinmes Djåke Bietrand.

C' est bråmint des tchansons ki racontèt les djoyes des ptitès djins k' on a rtnou di l' ouve da Jacques Bertrand.

Portant, aveut oyou eto tchanter les ouves da Beranger, et si a-t i scrît des tchansons la k' i critike li guere, et vanter li liberté, li påye eyet l' ovraedje. Mins ces tchansons la ont stî metowes sol costé.

plake di rsovnance rowe Guståve Nålene a Tchålerwè

## [candjî] Sacwantès rlomêyès tchanson da Djåke Bietrand

- Lolote (on l' lome eto "Sintoz come èm cour bate")
- Li cwinzinne å Mambor.
- Racoulotans nos.
- Li dicåce do bos.
- Li crås boyea.

## [candjî] Hårdêyes difoûtrinnes

- Li pådje då Djåke Bertrand so l' Aberteke.
- Dipus d' racsegnes sol vicåreye da Djåke Bietrand (e francès).

Prin del pådje «http://wa.wikipedia.org../../../j/a/c/Jacques_Bertrand_67e6.html»

Categoreyes: Sicrijheus e walon | Tchanteus et fjheus d' tchansons e walon | Rilomés Walons

##### Views

- Årtike
- Copene
- Modêye d' asteure

##### Cweri

##### Ôtes lingaedjes

- Français
- Nederlands